# Partnerségi Megállapodás

# Projekt kódja:

# Rövidítés:

Nyilatkozat:

Ez a dokumentum az Partnerségi Megállapodáshoz tartozó minimum követelményeket biztosító sablon. A 4. cikk kivételével nem módosítható, amelyet a Partnerség alakíthat ki és a releváns területeket - az említett „a Partnerség által definiált” - szürke szín jelzi.

Partnerségi Megállapodás

A Projekt megvalósításához

(**Projekt kódja**)

(**URBforDAN)**

Duna Transznacionális Program

keretein belül

Az alábbi felek között:

Vezető Partner **Ljubljana város, Mestni trg 1, 1000 Ljubljana, Szlovénia**

**és**

**ERDF Projekt Partner 1 Szlovéniai Erdészeti Szolgálat, Večna pot 2, 1000 Ljubljana, Szlovénia**

**ERDF Projekt Partner 2 Budapest Főváros, 9-11 Városház utca, 1052 Budapest, Magyarország**

**ERDF Projekt Partner 3 FŐKERT Nonprofit Zrt., 90 Dob utca, 1073 Budapest, Magyarország**

**ERDF Projekt Partner 4 Kolozsvár Város, Kolozsvár, Calea Moților no. 3, Kolozs megye, Románia**

**ERDF Projekt Partner 5 Közösségi Fejlesztési Szövetség a Kolozsvári Nagyvárosi Terület, Kolozsvár, Piața Unirii no.2, Kolozsvár megye, Románia**

**ERDF Projekt Partner 6 Bécs városa – Városi Osztály 45 - Vízgazdálkodás, Wilhelminenstr. 93, 1160 Bécs, Ausztira**

**ERDF Projekt Partner 7 Zágráb Város, Trg Stjepana Radića 1, Zágráb, Horvátország**

**ERDF Projekt Partner 8 Horvát Erdők Kft, Ulica kneza Branimira 1, Zágráb, Horvátország**

**IPA Projekt Partner 1 Belgrád Város Önkormányzata,** **Trg Nikole Pašića 6, Belgrád Szerbia**

**IPA Projekt Partner 2 Állami Vállalat Erdőgazdálkodás "Srbijašume" Belgrád, Bulevar Mihajla Pupina br. 113, Belgrád, Szerbia**

**ENI UA Projekt Partner 1 Ivano-Frankivsk Város Önkormányzatának Végrehajtó Bizottsága, Hrushevskoho 21, Ivano-Frankivsk,** **Ukrajna**

A továbbiakban: a szerződő felek.

A következők:

* A 2013. december 17-i 1303/2013/EU európai parlamenti és tanácsi rendelet, amely lefekteti az Európai Regionális Fejlesztési Alap, a Kohéziós Alap, az Európai Mezőgazdasági Vidékfejlesztési Alap és az Európai Tengerügyi és Halászati Alap általános rendelkezéseit, valamint az 1083/2006 / EK tanácsi rendelet hatályon kívül helyezése
* A 2013. december 17-i 1301/2013/EU európai parlamenti és tanácsi rendelet az Európai Regionális Fejlesztési Alapra vonatkozóan, és a növekedési és foglalkoztatási célú beruházásokra vonatkozó egyedi rendelkezések és a 1080/2006/ EK rendelet hatályon kívül helyezése
* A 2013. december 17-i 1299/2013/EU európai parlamenti és tanácsi rendelet az Európai Regionális Fejlesztési Alap által az európai területi együttműködési célkitűzésnek nyújtott támogatásra vonatkozó egyedi rendelkezések
* A 2014. március 11-i 231/2014/EU európai parlamenti és tanácsi az előcsatlakozási támogatási eszköz (IPA II) létrehozásáról szóló rendelet
* A 2014. május 2-i 447/2014/EU európai parlamenti és tanácsi rendelet, amely az egyedi rendelkezéseket tartalmazza a 231/2014/EU európai parlamenti és tanácsi rendelet végrehajtásáról és az előcsatlakozási támogatási eszköz (IPA II) létrehozásáról
* A 2014. március 11-i európai parlamenti és tanácsi rendelet, a külső fellépésekre vonatkozó közös végrehajtási rendelet
* A 2014. július 23-i európai parlamenti és tanácsi rendelet a belső piacon történő elektronikus tranzakciókhoz kapcsolódó elektronikus azonosításra és megbízható szolgáltatásokra vonatkozóan és az 1999/93/EK irányelv hatályon kívül helyezéséről;
* A 2014. március 4-i 481/2014/EU felhatalmazáson alapuló bizottsági rendelet az 1299/2013/EU európai parlamenti és tanácsi rendelet kiegészítésére, tekintetbe véve az együttműködési programok kiadásainak támogathatóságára vonatkozó egyedi rendelkezéseket
* Minden egyéb alkalmazandó EU-jogszabály, beleértve a közbeszerzésre, a versenyre, az állami támogatásra, a környezetvédelemre és a férfiak és nők közötti egyenlő bánásmódra vonatkozó rendelkezéseket meghatározó jogszabályokat;
* Az Európai Területi Együttműködési Program Interreg V-B Duna, amelyet az Európai Bizottság hagyott jóvá 2015. augusztus 2-án C(2015) 5953;
* A Duna Transznacionális Program által kiadott összes, a jelen szerződés szempontjából releváns kézikönyv és útmutató (pl. Pályázói Kézikönyv, Végrehajtási Kézikönyv, DMS Felhasználói Kézikönyv) elérhető a program honlapján: [www.interreg-danube.eu](http://www.interreg-danube.eu).

alapján.

A jelen szerződésben említett összes törvény, rendelet és programdokumentum – beleértve az ezen szabályokra és rendelkezésekre vonatkozó módosításokat is – a legutóbbi hatályos változatában alkalmazandó.

1. **§**

**Meghatározások**

1. **Vezető Partner**: A Vezető Partner a 1299/2013/EU rendelet 13. cikkében említett Vezető Kedvezményezettet jelenti (a továbbiakban „LP”)
2. **Projekt Partner**: (ERDF Projekt Partner / IPA Projekt Partner): a 1299/2013/EU rendelet 13. cikkében említett projekt kedvezményezettjei és a jóváhagyott Pályázati Űrlap szerepel, beleértve a Vezető Partnert (továbbiakban „PP”).
3. **Kapcsolódó Stratégiai Partner:** mint ahogy a Pályázói Kézikönyvben áll (továbbiakban „ASP”)
4. **Projekt Résztvevői:** a Vezető Partnert, az ERDF Projekt Partnereket és az IPA Projekt Partnereket jelenti
5. **Projekt:** a Pályázati Űrlapban leírtak szerint.
6. **Projekt rész:** egy Projekt Partner által vállalt tevékenységeket és a Pályázati Űrlapon a Projekt Partner által bemutatott költségvetést fedi le.

A jelen megállapodás feltételei a Duna Transznacionális Program Pályázati Kézikönyvének rövidítései és kifejezései alapján kerülnek felhasználásra.

1. **§**

**A megállapodás tárgya**

1. A jelen Partnerségi Megállapodás tárgya a partnerség megszervezése a felek jogainak és kötelezettségeinek szabályozásával a transznacionális projekt sikeres megvalósítása érdekében (projekt kód) és URBforDAN.
2. A jóváhagyott pályázati űrlap és a támogatási szerződés e megállapodás szerves részévé válik a projektnek a jóváhagyását követően a Monitoring Bizottság által. A feleknek teljes mértékben tiszteletben kell tartaniuk a fent említett dokumentumok tartalmát és kötelezettségeit és teljes mértékben vállalniuk a felelősséget a projekt végrehajtásához szükséges valamennyi szabályozás betartásáért.
3. **§**

**A Projekt Résztvevőinek tevékenysége a projektben**

1. A Projekt Résztvevőinek tevékenységét, valamint a Projekt Partnerek szerepét a projektben a Pályázati Űrlap tartalmazza.
2. **§**

**A Projekt Irányító Bizottságának működése és szervezése**

1. A Projekt Résztvevői kötelesek felállítani egy Projekt Irányító Bizottságot az egyértelmű döntéshozatali struktúra létrehozása érdekében, ahol a következő szabályoknak kell érvényesülniük:
2. **Az Irányító Bizottság összetétele**

A Vezető Partner által elnökölt Irányító Bizottság (továbbiakban: „SCOM”) az egyes projektfinanszírozó partnerek egy-egy képviselőjéből áll (továbbiakban: „SCOM Tagok”).

A projekt résztvevőit képviselő SCOM Tagokat az érintett partner nevezheti ki írásban, a Vezető Partner írásos kérelmét követően. Alternatívaként, az egyes projektfinanszírozó partnerek képviselői nevezhetik ki a SCOM Tagokat a nyitóülés során, a napirend egy konkrét pontjának megfelelően. Ebben az esetben a kinevezést írásban kell elkészíteni és az e) ponttal összhangban készített jegyzőkönyv részét kell képeznie.

A SCOM Tagoknak 2 módon van joguk helyettesítésre:

1. a képviselők kinevezése esetén
2. az ülésre való helyettesítők küldése esetén, tájékoztatva erről a SCOM elnökét legkésőbb az ülés kezdetétől számított egy munkanappal

A Kapcsolódó Stratégiai Partnerek képviselői részt vehetnek a SCOM-ban tanácsadói szerepben.

1. **Feladatok**

Az SCOM felügyeli az **URBforDAN** végrehajtásának hatékonyságát és minőségét, az alábbi rendelkezéseknek megfelelően:

* Figyelembe veszi a projekt végrehajtása során felmerült bármely lényeges problémát, és döntéseket hoz a problémák megoldását illetően;
* Időről időre felülvizsgálja a projekt konkrét céljai elérése érdekében elért előrehaladást;
* Megvizsgálja a végrehajtás eredményeit, különös tekintettel a pályázati űrlapon szereplő partnerjelentések alapján kitűzött célértékek (kimenetek / eredmények) elérésére;
* Javaslatot tehet a projekt felülvizsgálatára vagy megvizsgálására, valószínűsíthetően lehetővé téve ezzel a projekt célkitűzéseinek elérését vagy annak irányításának javítását, beleértve annak pénzügyi irányítását is (pl. a tevékenységek és a költségvetés újraelosztása a partnerségen belül);
* Jóváhagyja a projekt tevékenységének végrehajtásához kért jelentős változtatásokat (pl. a Projekt Partner kiutasítása/helyettesítése/szankciók alkalmazása alulteljesítés, a tevékenységek és kimenetek módosítása, stb. esetén);

A Projekt Partnerek között előforduló vita esetén, a jóhiszeműség vélelme minden fél esetében előnyben részesül. A partnerek között felmerülő vita esetén az érintett felek peren kívüli megoldásra törekszenek. Azokban az esetekben, amikor a vitákat a partnerek nem tudják megoldani a Vezető Partner közreműködésével sem, a megoldás elérésének érdekében a SCOM elé járulnak.

1. **Elnökök és találkozások**

A SCOM elnöke a Vezető Partner képviselője vagy a Vezető Partner által kinevezett személy (a SCOM elnök). A Vezető Partner legalább **6 havonta** egyszer összehívja a SCOM-ot, általában a projekt ülés időpontjával megegyező időben.

A Vezető Partner legalább **30 munkanappal** az ülés tervezett időpontját megelőzően értesíti a SCOM-ot emailben, a tervezett napirenddel együtt (általa összeállított), valamint a megvitatásra kerülő témákkal kapcsolatos összes információval. Bármilyen felmerülő sürgető ügy esetén a Vezető Partner összehívhatja a SCOM-ot rövidebb értesítési időn belül is.

A SCOM elnöke felel a SCOM megfelelő működéséért és ellátja az elnökséggel járó feladatokat (pl. bejelenti az egyes ülések megnyitását és zárását, irányítja a vitákat, dönt ügyrendi kérdésekben, megadja a felszólalás jogát, bejelenti a döntéseket és összefoglalja azokat az ülés végén, stb.).

A SCOM üléseken való részvétel kötelező jellegű minden finanszírozási partnernek és az értekezletektől való távollétet előzetesen meg kell indokolni a Vezető Partner felé (aki ezután felelős ennek kommunikálásáért az ülés elején az összes SCOM-tag felé).

1. **Döntéshozatal**

A SCOM jogszerűen összehívható, ha a SCOM tagok többsége (50%+1 a kinevezett tagok egyik tagja az a.) pontnak megfelelően) jelen van (**12**).

Az általános szabály szerint a döntéshozatal az ülésen jelenlevő SCOM tagok között történik konszenzus alapján (az „egy partner egy szavazat” elv szerint).

Amennyiben nem jön létre konszenzus, a SCOM a többségi szabály szerint dönt. A többség a legtöbb számú szavazatot jelenti. A szavazatok nem ruházhatók át más partnerekre.

A Vezető Partner, saját kezdeményezésére és/vagy egy vagy több SCOM tag alaposan indokolt kérésére írásbeli döntéshozatali eljárást kezdeményezhet emailen keresztül.

Ebben az esetben a Vezető Partner elküldi a határozattervezetet a szavazásra jogosult SCOM tagoknak és megállapít egy határidőt, amely a címzettek számára **legalább 7 (vagy legalább 3,** rendkívül sürgős esetekben) munkanapot biztosít a válaszadásra.

Amennyiben az eljárás vagy a határozattervezet ellen kifogás merül fel, az ügyet a SCOM következő ülésének napirendjére kell kitűzni.

Amennyiben az eljárás vagy a határozattervezet ellen nem merül fel kifogás a meghatározott időn belül, akkor a döntést az SCOM hozza meg.

1. **Jegyzőkönyv**

A Vezető Partner az ülés időpontjától számított 10 munkanapon belül elküldi a SCOM többi tagjának a SCOM ülésének jegyzőkönyvét a meghozott döntésekről.

Amennyiben a SCOM képviselőitől nem érkezik írásbeli kifogás a jegyzőkönyv kézhezvételétől számított 10 munkanapon belül, azokat jóváhagyottnak kell tekinteni.

Amennyiben írásbeli kifogások merülnek fel, a Vezető Partner eszerint felülvizsgálja jegyzőkönyvet, dönt a végleges változatról és elküldi azt a SCOM tagoknak.

Ebben az utolsó esetben, a SCOM tagjai a végleges változatot a SCOM következő ülésén hagyják jóvá (lásd e.) pont).

1. **Kommunikáció**

A SCOM tagjai közötti kommunikáció emailen keresztül történik. Bármely dokumentumot, amelyet a SCOM tagjainak kell megküldeni, e-mailben kell továbbítani.

Az SCOM valamennyi tagja értesíti a Vezető Partnert az e-mail címét illetően és annak esetleges változásairól.

1. **Munkanyelv**

A SCOM munkanyelve az angol. Ez a szabály a SCOM hivatalos dokumentumaira is vonatkozik.

1. **§**

**A Vezető Partner speciális kötelezettségei és felelőssége**

1. A Vezető Partnernek minden szükséges lépést meg kell tennie a projekt helyes végrehajtásának érdekében, a Monitoring Bizottság által jóváhagyott Pályázati űrlap, a Támogatási szerződéssel, valamint a jelen megállapodáshoz kapcsolódó program dokumentumokkal összhangban.
2. A Vezető Partner kizárólagos kötelezettséget, valamint felelősséget vállal a teljes projektre vonatkozóan az MA/JS felé.
3. Továbbá a Vezető Partner köteles:
4. értesíteni az összes Projekt Partnert a Támogatási szerződés aláírásával kapcsolatban, valamint biztosítania kell a Támogatási Szerződés másolatát a Projekt Partnerek számára.
5. rendszeresen tájékoztatni a Projekt Partnereket minden releváns, a Vezető Partner és a MA/JS között történő kommunikációról;
6. késedelem nélkül tájékoztatni a Projekt partnereket minden a projekt megvalósításához kapcsolódó lényeges kérdésről;
7. felelősséget vállalni a az ellenőrzésért, hogy a Projekt partnerek által bejelentett költségek kizárólag a projekt végrehajtásához kapcsolódóan merültek fel, valamint megfelelnek a jóváhagyott Jelentkezési lapban foglalt, a Projekt partnerek között elfogadott tevékenységeknek;
8. gondoskodni arról, hogy a Projekt partnerek által bemutatott költségek kontroller(ek) által ellenőrzésre kerüljenek;
9. benyújtani a Visszatérítési kérelmeket az Előrehaladási jelentésekkel együtt a MA/JS felé a Támogatási szerződésben megjelölt határidőkön belül;
10. 30 napon belül átutalni a projektben részvevő Projekt Partnerek számára az EU támogatásokat (ERFA és IPA hozzájárulások)  minden egyes a MA/JS által jóváhagyott Visszatérítési kérelemnek megfelelően; Semmilyen levonás, visszatartás, vagy bármilyen más speciális változás nem történhet a Vezető Partner által a jóváhagyott összegre vonatkozóan, a hozzájárulás átutalása közben, továbbá a Vezető Partner és az érintett Projekt Partner között semmiféle jogvitát nem lehet ellentételezni a jóváhagyott összegből, amelyet az Vezető Partner a Projekt Partnernek továbbít;
11. szabálytalanság esetén vállalni a teljes felelősséget a MA/JS felé a jogtalanul kifizetett összegek visszafizetéséhez kapcsolódóan.
12. megegyezni a Projekt Partnerekkel a költségek költségvetési sorok és/vagy munka csomagok közötti átcsoportosításának kérelmezése előtt, amely változások nem módosítják a Támogatási szerződést;
13. megegyezni a projektben részt vevő Projekt Partnerekkel a Támogatási szerződés módosítására vonatkozó bármilyen kérelem benyújtását megelőzően.

**6. §**

**A Projekt Partnerek kötelezettségei**

1. A Projekt Partnerek kötelesek tiszteletben tartani a Támogatási szerződésben meghatározott minden szabályt és kötelezettséget.
2. A Projekt Partnereknek eleget kell tenniük, a Támogatási szerződésben megfogalmazott Európai Uniós szabályozásoknak és program szintű szabályozó dokumentumoknak, valamint a releváns, nemzeti jogszabályoknak.
3. Minden Projekt Partner kötelezettséget vállal a saját projekt részének megvalósítására a jóváhagyott Pályázati űrlap, Partnerségi megállapodás, valamint program dokumentumoknak megfelelően.
4. A Projekt Partnereknek tiszteletben kell tartaniuk a projekt ütemtervét, beleértve az egyes jelentési időszakokra előirányzott tevékenységek befejezését, a Projekt Partnerek között elfogadottak szerint, valamint a projekt megvalósításával kapcsolatos pénzügyi teljesítményt, továbbá hozzájárulnak a projekt eredményeinek és kimenetelének eléréséhez.
5. A Projekt Partnereknek jóvá kell hagyatniuk a partner államuk kijelölt kontrollerje által, a megadott jelentési időszakban keletkezett, és kifizetett költségeiket és be kell nyújtaniuk az Ellenőrzési Igazolásukat a Vezető Partner részére a kijelölt kontroller által.
6. A Projekt Partnerek felelősek a projektrészükhöz csoportosított támogatások alapos pénzügyi irányításáért, beleértve a Vezető Partnernek történő, jogtalanul kifizetett, Európai Uniós támogatásból (ERFA/IPA) származó hozzájárulások visszafizetését, továbbá, adott esetben az állami társfinanszírozás visszafizetését az érintett nemzeti hatóságnak.
7. Minden Projekt Partnernek rendelkeznie kell egy külön számviteli rendszerrel, vagy egy adekvát számviteli kóddal, az összes projekthez kapcsolódó tranzakcióhoz kapcsolódóan.
8. A Projekt Partnerek támogatják a Vezető Partnert a feladatainak a Támogatási szerződésben foglaltaknak megfelelő teljesítésében. Különösen tekintettel, minden Projekt Partner köteles:
9. haladéktalanul ellátni a Vezető Partnert minden, az Előrehaladási jelentés összeállításához szükséges információval, reagálni a MA/JS minden kérésére, vagy a Vezető Partner számára szükséges minden további információt biztosítani;
10. haladéktalanul tájékoztatni a Vezető Partnert minden olyan körülményről, amely a projekt részleges, vagy végleges megszakításához vezethet;
11. értesíteni az első visszatérítési kérelem benyújtása előtt a Vezető Partnert a bankszámla részleteivel kapcsolatban, ahová az EU forrásból származó támogatás az adott Projekt Partner számára továbbítható.

**7. §**

**A Projekt Partnerek jelentési kötelezettsége**

1. Minden Projekt Partnernek be kell nyújtania a Partner Jelentést a Duna Monitoring Rendszeren keresztül, a nemzeti szabályoknak megfelelően kiválasztott, vagy kijelölt felelős ellenőr részére, a költségek jóváhagyásának érdekében. A Partner jelentés benyújtásának határideje a felelős kontroller által kerül meghatározásra és a Projekt Partnernek tiszteletben kell tartania.
2. A Vezető Partner csak a projekt folyamat bizonyítékának biztosításával nyújthat be Visszafizetési kérelmet a MA/JS felé. Tehát, a projekt folyamatára vonatkozó, adekvát információ biztosításának érdekében, minden Projekt Partner köteles benyújtani egy Partner Jelentést online a Vezető partner felé, a Duna Monitoring Rendszeren keresztül, amely tartalmaz egy tevékenységi jelentést leírva az elvégzett tevékenységeket, valamint jelentési időszak közbeni eredményeikről, továbbá egy pénzügyi jelentést, amely bemutatja a projekt pénzügyi folyamatait a jóváhagyott Pályázati űrlappal összhangban.
3. A Projekt Partnereknek tiszteletben kell tartaniuk a Támogatási szerződésben meghatározott jelentési határidőket, valamint a Partner Jelentésüket és az Ellenőrzési Igazolásukat időben, 10 napon belül, be kell nyújtaniuk a Vezető Partner részére. A Partner Jelentések és az Ellenőrzési Igazolások, amelyek a kijelölt határidőn belül nem kerültek benyújtásra a Vezető Partner felé a Duna Monitoring Rendszeren keresztül, nem csatolhatók a Vezető Partner saját jelentési időszakára vonatkozó, a MA/JS részére benyújtandó Előrehaladási Jelentéshez. Az adott jelentési időszakban be nem nyújtott ellenőrzési igazolásokat az érintett jelentéstételi időszakot követő legkorábban lehetséges előrehaladási jelentésnek kell tartalmaznia.
4. Minden kiadást euróban kell jelenteni; ezért a Partner jelentéseket euróban kell felvázolni.

A Projekt Partnerek által, az eurótól eltérő pénznemben felmerült kiadásokat euróba kell átszámítani az Európai Bizottság havi elszámolási árfolyamának felhasználásával azon hónapban, amely alatt a kiadásokat ellenőrzésre benyújtották a kontrollernek. Ez a módszer minden Projekt Partner esetében alkalmazandó. Az árfolyamkockázatot az érintett Projekt Partner viseli.

**8. §**

**Auditok**

1. Ellenőrzési célból minden egyes Projekt Partner köteles:
2. A projektre vonatkozó összes fájlt, dokumentumot és adatot december 31-től a számlák benyújtását követően két évig kell megőrizni, amelyek tartalmazzák a befejezett projekt végső kiadásait. AZ MA/JS külön-külön tájékoztat minden egyes Vezető Partnert az említett kétéves időszak kezdetéről. Az állami támogatások esetében, beleértve a de minimis támogatást is, minden kapcsolódó fájlt, dokumentumot és adatot meg kell őrizni és a támogatás odaítélésnek időpontjától számított 10 pénzügyi évre rendelkezésre kell bocsátani. A fájlok, dokumentumok és adatok vagy eredeti vagy hiteles másolat formájában kerülnek tárolásara az általánosan használt adathordozókon, biztonságosan és szabályosan;
3. lehetővé kell tenni az Európai Unió felelős ellenőrző szerveinek és a Partnerállamoknak, valamint az Audit Hatóságoknak, MA/JS és az Igazoló Hatóságnak a támogatások megfelelő felhasználásának ellenőrzését;
4. megkell adni e hatóságok számára minden, a projekttel kapcsolatban kért információt;
5. hozzáférést kell nyújtani számukra a számviteli nyilvántartásokhoz és számviteli dokumentumokhoz, valamint a projekthez kapcsolódó egyéb dokumentációhoz, ahol a könyvvizsgáló testületek határozzák meg ezt a kapcsolatot;
6. hozzáférést kell biztosítani az üzleti helységekhez, a rendes üzleti órák alatt és ezen időtartamon túlmenően, valamint lehetővé kell tenni számukra, hogy a projekthez kapcsolódó ellenőrzéseket végezzenek;
7. a Vezető Partner számára minden, ezekhez az auditokhoz szükséges információt biztosítani szükséges késedelem nélkül.
8. Egyéb, hosszabb, törvényszerű megőrzési időszak, amely a nemzeti jog által kerülhet meghatározásra, változatlan marad.

**9. §**

**Tájékoztatás és nyilvánosság, a kimenetek és eredmények felhasználása**

1. A Projekt Partnerek által vállalt a nyilvánosságra vonatkozó bármely intézkedést a Bizottság 1303/2013/EU rendelete, valamint a Megvalósítási Kézikönyvben szereplő tájékoztatásra és nyilvánosságra vonatkozó irányelvek, a Projektek Vizuális Identitás Kézikönyve és a Duna Transznacionális Program Kommunikációs eszköztára szerint kell végrehajtani.
2. A tájékoztatásra és nyilvánosságra vonatkozó intézkedéseket a Projekt Partnerek koordinálják. Minden Projekt Partner egyformán felelős annak a ténynek a népszerűsítéséért, hogy a finanszírozást Európai Uniós támogatás biztosítja a Duna Transznacionális Program keretében és a projekt megfelelő promotálásáért.
3. A szállítmányok tulajdonjoga, címe és ipari és szellemi tulajdonjoga és a projekt kimenetele, valamint a jelentések és egyéb dokumentumok ehhez kapcsolódóan a Projekt Partnereket illetik meg az érintett Projekt Partner nemzeti szabályozásában megengedett mértékben.
4. A Projekt Partnerek figyelembe veszik, hogy a projekt kimenetele és eredményei (valamint a projekt során előállított bármely tanulmány vagy elemzés) a nyilvánosság számára elérhető és egyetértenek abban, hogy a projekt eredményeit a nyilvánosság számára elérhetővé kell tenni. Az MA/JS, valamint a programban résztvevő partnerállamok nemzeti hatóságai – többek között a nemzeti kapcsolattartó pontok - fenntartják a jogot a projekt kimeneteleinek és eredményeinek felhasználására a programra vonatkozó tájékoztató és kommunikációs tevékenységekhez.

**10. §**

**Változások a projektben és visszalépés**

1. A projekt módosításának felsorolását a Támogatási Szerződés szabályozza. Ezek a változtatások a Vezető Partner által kezdeményezett támogatási szerződés módosításához vezetnek. A Támogatási Szerződés rendelkezései alapján a Támogatási Szerződés módosításának minden egyes esetére vonatkozó további részletes szabályok, valamint a Támogatási Szerződés módosítását nem igénylő egyéb projektváltozások a Végrehajtási Kézikönyvben kerülnek meghatározásra.
2. A partnerség változásai esetén az MA / JS jogosult a Támogatási Szerződésből visszalépni, ha a Projekt Partnerek száma a program által megkövetelt minimális résztvevők száma alá csökken.
3. A Projekt Partnerek megállapodnak, hogy nem lépnek ki a projektből, csak akkor, ha annak elkerülhetetlen oka van. Abban az esetben, ha egy Projekt Partner kilép a projektből, vagy a többi Projekt Partner zárja ki, a jelen Megállapodásban foglalt kötelezettségek nem teljesítése miatt, a fennmaradó Projekt Partnerek vállalják, hogy gyors és hatékony megoldást találjanak a projekt további, késedelem nélküli végrehajtása érdekében. Következésképpen a Projekt Partnerek törekedni fognak arra, hogy a kilépett vagy kizárt Projekt Partner hozzájárulását átvállalják, akár a kilépett vagy kizárt partner feladatinak egy vagy több PP közötti átvállalásával, vagy egy vagy több új partner felkérésével, az adott program rendelkezései szerint.
4. A 8. §-ban szereplő ellenőrzésekre vonatkozó rendelkezések továbbra is alkalmazandók a projektből kilépő vagy kizárt Projekt Partner re, és ez a Projekt Partner viseli az elvégzett tevékenységek teljes pénzügyi felelősségét, ideértve a jogtalanul kifizetett összeg visszafizetéséért való felelősséget is a 11. § szerint.
5. Amennyiben az MA / JS csökkenti a projekt költségvetését és az uniós támogatás összegét - a Monitoring Bizottság döntése alapján, a Projekt Partnerek együtt viselik a pénzügyi következményeket, és megállapodnak a Projekt Partnerek részesedéséről a visszavont összeg tekintetében.

**11. §**

**Szabálytalanságok, az uniós források visszafizetése és visszavonása**

1. Ha a Támogatási Szerződés rendelkezései alapján az MA / JS - a Vezető Partnertől származó hozzájárulás teljes vagy részleges visszafizetését kéri a Támogatási Szerződésből eredő szabálytalanság vagy visszavonás miatt, a Vezető Partner az érintett Projekt Partnertől írásban kéri a jogosulatlanul kifizetett uniós támogatás visszafizetését az MA / JS kérése alapján.
2. Az érintett Projekt Partner nek vissza kell fizetnie a visszakövetelt uniós támogatást a Vezető Partnernek. Amennyiben a Projekt Partner nemzeti hozzájárulásban is részesült, úgy azt vissza kell fizetni a felelős nemzeti szervnek.
3. A Projekt Partnernek tiszteletben kell tartania az MA / JS által a Vezető Partnernek az uniós támogatás visszafizetésére vonatkozó határidőt. A Projekt Partner köteles átadni a kért uniós támogatást a Vezető Partnernek 30 nappal a Vezető Partner fizetési határideje előtt.
4. Amennyiben a késedelmes visszafizetés az érintett Projekt Partnernek felróható, úgy MA/JS által meghatározott késedelmi kamatot az érintett Projekt Partnernek kell megfizetnie a Vezető Partner felé.
5. Ha a Vezető Partner nem tudja biztosítani a visszafizetést a Projekt Partner részéről, vagy ha az MA / JS nem tudja biztosítani a visszafizetést a Vezető Partner részéről, akkor az érintett Projekt Partner szerinti partnerállamnak kell helyt állnia a 1299/2013/EU rendelet 27. cikkének (3) bekezdésével összhangban az MA / JS kérésére.
6. Az érintett partnerállam megtérítése után jogosult a területén található Projekt Partnertől visszafizetést követelni, szükség esetén jogi úton. Ennek érdekében az MA / JS és a Vezető Partner a támogatási szerződésből és a partnerségi megállapodásból eredő jogait a szóban forgó partnerállamhoz intézheti.

**12. §**

**Harmadik féllel való együttműködés, megbízatás, jogutódlás**

1. Harmadik féllel történő együttműködés esetén (pl. Alvállalkozói szerződések megkötése esetén) a Projekt Partner továbbra is kizárólagos felelősséggel tartozik a Vezető partner számára jelen Megállapodásban meghatározott kötelezettségei teljesítésével kapcsolatban.
2. A kiszervezés során minden Projekt Partner köteles a nemzeti közbeszerzési szabályokat és a program szintjén létrehozott egyéb szabályokat, valamint IPA-hozzájárulások esetében a PraG-szabályokat a közbeszerzési eljárásokra vonatkozóan követni, és teljes felelősséget vállal ezen szabályok megfelelő alkalmazásáért.
3. A projekt résztvevői nem jogosultak jelen Megállapodásból fakadó jogaikat és kötelezettségeiket a többi Projekt Partner, az MA / JS és a Monitoring Bizottság előzetes hozzájárulása nélkül átruházni.
4. Jogutódlás esetén, pl. amikor a Projekt Partner megváltoztatja jogi formáját, a Projekt Partner köteles átruházni a szerződés szerinti valamennyi feladatát a jogutódra. A partner írásban köteles értesíteni a Vezető Partnert 7 napon belül. A jogutód a jogelődje által teljesített összes felelősséget viseli, és pénzügyi felelősséggel tartozik a jogelőd számára jogtalanul kifizetett összegekért.

**13 §**

**Munkanyelv**

A partnerség munkanyelve az angol. Minden hivatalos belső dokumentumot a Támogatási Szerződés nyelvén kell elérhetővé tenni, vagyis angol nyelven.

**14. §**

**A megállapodás időtartama és felmondás joga**

1. A partnerségi megállapodás az utolsó aláírás napján lép hatályba és addig marad érvényben, amíg a Vezető Partner nem teljesíti összes kötelezettségét az Irányító Hatóság felé, amint azt az IH és Vezető Partner között kötött támogatási szerződés rögzít.
2. A dokumentum megőrzési és könyvvizsgálói kötelezettségek teljesítéséhez szükséges valamennyi vonatkozó rendelkezés hatályban marad a záró kifizetés benyújtását követő december 31-től számított két évig. Az IH/Titkárság tájékoztatja a Vezető Partnert az említett kétéves időszak kezdetéről.
3. Ha a projekt végrehajtása során bármely projekt Partner között megoldatlan vita merül fel, a jelen partnerségi megállapodás mindaddig hatályban marad, amíg az ügyet az illetékes szerv nem rendezi.
4. A jelen megállapodás megszüntethető az SCOM konszenzusos határozatával, amely az ilyen idő előtti megszűnés következményeivel kapcsolatban is megállapodást köt.

**15. §**

**Alkalmazandó jog**

1. Jelen Megállapodásra a szlovén (a VP székhelye szerinti ország törvénye) jog az irányadó.
2. Jelen Megállapodás angol nyelven készült. Amennyiben jelen megállapodás és mellékletei angoltól eltérő nyelvre kerülnek lefordításra, úgy az angol verzió az irányadó.

**16. §**

**Záró rendelkezések**

1. Jelen Megállapodás módosítása vagy kiegészítése csak írásban történhet minden Partner aláírásával.
2. A jelen Megállapodás módosításai és kiegészítései, valamint az írásos formanyomtatvány követelménye alóli felmentésnek írásban kell történnie, és azt ilyenként kell megjelölni. Az Vezető Partner értesíti az MA / JS-t a jelen megállapodás bármely módosításáról vagy kiegészítéséről.
3. Ha a megállapodás bármely rendelkezése teljesen vagy részben hatályát veszti, a fennmaradó rendelkezések továbbra is kötelező érvényűek a Felek számára. Ebben az esetben a Felek kötelezettséget vállalnak arra, hogy a hatályon kívüli rendelkezést olyan hatályban lévő rendelkezésekkel helyettesítik, amely a lehető legközelebb állnak a hatályon kívüliekhez.
4. A projekt résztvevői kötelezettséget vállalnak, hogy a projektben résztvevő munkatársak tiszteletben tartják a bizalmas jellegű információkat, nem terjesztik, továbbítják harmadik félnek, vagy használják fel a VP vagy az információt nyújtó Partner előzetes írásbeli hozzájárulása nélkül.
5. A Felek arra törekszenek, hogy az e megállapodásból eredő viták rendezésére bíróságon kívül kerüljön sor. Abban az esetben, ha a vita rendezése nem történik meg kellő időben, a Felek megállapodnak abban, hogy a [helyszín helye] az e szerződésből eredő valamennyi jogvitában a helyszín.

Jelen megállapodásból 13 (a Projekt Partnerek száma szerint) +1 eredeti példány készül; Felek egy eredeti példányt megőriznek, valamint a Pályázati dokumentumhoz kerül egy példány csatolásra.

Aláírás helye és ideje:

ERDF Projekt partner 2: Budapest Főváros Önkormányzata

**Pecsét helye**

Dr. Szeneczey Balázs,

Városfejlesztési főpolgármester- helyettes

Aláírás:

Aláírás helye és ideje:

Ljubljana város

Zoran Janković, polgármester

Aláírás:

**Pecsét helye**